**สำนักงานสลากกินแบ่งรัฐบาล จัดงาน GLO Today & Future วันที่ 10 – 11 มิถุนายน 2566 ณ ศูนย์การค้าเซ็นทรัล สาขาแจ้งวัฒนะ อำเภอปากเกร็ด จังหวัดนนทบุรี**

สำนักงานสลากกินแบ่งรัฐบาล จัดงาน GLO Today & Future วันที่ 10 – 11 มิถุนายน 2566   
ที่ลานโปรโมชั่น ชั้น 1 โซนด้านหน้า CDS ศูนย์การค้าเซ็นทรัล สาขาแจ้งวัฒนะ อำเภอปากเกร็ด จังหวัดนนทบุรีเพื่อสร้างการรับรู้การดำเนินงานตามภารกิจหลักของสำนักงานฯ ประกอบด้วย ด้านการพิมพ์สลาก การจำหน่าย การออกรางวัล และการจ่ายรางวัล ตลอดจน วิสัยทัศน์ พันธกิจ แผนวิสาหกิจ แผนการดำเนินงานต่าง ๆ   
รวมถึงกิจกรรมเพื่อสังคมและการพัฒนาความยั่งยืน โดยมุ่งเน้นกลุ่มเป้าหมาย ผู้มีส่วนได้ส่วนเสีย ประกอบด้วย ลูกค้า (ผู้ซื้อสลาก) คู่ค้า (ตัวแทนจำหน่าย/ผู้ซื้อจองล่วงหน้า/บริษัท ไปรษณีย์ไทย จำกัด/จังหวัดและคลังจังหวัด รวมถึงคู่ความร่วมมือ (ธนาคารกรุงไทย/ธนาคารออมสิน/ธนาคารเพื่อการเกษตรและสหกรณ์การเกษตร)   
ภายในงานมีกิจกรรมร่วมสนุกตอบคำถามและซุ้มนิทรรศการ เกี่ยวกับภารกิจหลักได้รับความสนใจ  
จากกลุ่มเป้าหมาย เข้าร่วมงานอย่างคับคั่ง

วันนี้ (10 มิถุนายน 2566) เวลา 10.00 น. ที่ลานโปรโมชั่น ชั้น 1 โซนด้านหน้า CDS ศูนย์การค้าเซ็นทรัล สาขาแจ้งวัฒนะ อำเภอปากเกร็ด จังหวัดนนทบุรี พันโท หนุน ศันสนาคม ผู้อำนวยการสำนักงานสลากกินแบ่งรัฐบาล พร้อมด้วย นายทวีป วุฒิบาทุกาจิตต์ รองผู้อำนวยการ กล่าวต่อผู้สื่อข่าวเกี่ยวกับการจัดกิจกรรม ดังกล่าวว่า ปัจจุบันผู้มีส่วนได้ส่วนเสีย ถือเป็นหัวใจสำคัญในการปฏิบัติงานและถูกนำเข้ามาเป็นส่วนหนึ่งของการพัฒนา  
กลยุทธ์ขององค์กร เพื่อสร้างความสมดุลระหว่างกันในการพิจารณาความต้องการของผู้มีส่วนได้ส่วนเสีย  
อย่างต่อเนื่อง และสร้างการรับรู้เกี่ยวกับทิศทางการดำเนินงานของสำนักงานฯ นำไปสู่การปฏิบัติที่เป็นไปในทิศทางเดียวกันการจัดงาน GLO Today & Future ดังกล่าว เป็นไปตามแนวทาง “แผนดำเนินกิจกรรมสร้าง  
การรับรู้ด้านการดำเนินงานของสำนักงานฯ และสร้างความสัมพันธ์กับผู้มีส่วนได้ส่วนเสีย” ที่สำนักงานฯ ได้จัดทำขึ้น โดยมีวัตถุประสงค์เพื่อให้องค์กรสามารถตอบสนองความต้องการของผู้ที่มีส่วนได้ส่วนเสียได้  
อย่างมีประสิทธิภาพ นำไปสู่ผลสัมฤทธิ์ที่เป็นประโยชน์ต่อภาคประชาชนและภาคสังคมในระยะต่อไป

กองประชาสัมพันธ์

สำนักสื่อสารองค์กร

10 มิถุนายน 2566